Peale eilset padusadu oli täna kerge hirm aeda minna, aga üldiselt polegi asi nii troostitu kui arvasin. Enamus puhmaid ja põõsaid seisavad kenasti püsti. Mõned on küll veidi räsida saanud, aga neid saab veidi aidata. Esimest korda elus nägin, et lamandunud oli osa konnatatra kõrgeid varsi. Ega me tänagi veel päris ilma vihmata saanud, aga need paar sabinat ei tee kellelegi kurja. Puhkenud on esimesed aediiriste ja idamagunate sordid, aga nende esimesed õied tuli kõik lihtsalt  ära korjata. Naljaks, enamik aeda justkui mõnuleks peale sellise saju, eriti muidugi umbrohud. Selle nädalaga on seni ikka enamvähem puhas aed lausa umbrohudzungel:(((  Midagi õitseb muidugi kogu aeg, aed on puha värve täis.    Valge tooneliilia (Asphodelus albus) lihtsalt on väga ilus oma küünlasarnaste valgete õisikute ja mõõkjate sinakate lehtedega.  aga nupud on tal hoopis mustad. Pilt pole küll terav, pidin neid nuppe uuesti pildistama, aga meil on siin ju pea vahetpidamata sadanud ja kui oligi mõni kuivem hetk, läks see hoopis meelest.